கேள்வி: குலமன் (இயற்கணிதம்) பற்றி நீங்கள் என்ன அறிந்துள்ளீர்கள்?
பதில்: நுண்புல இயற்கணிதத்தில், குலமன் (''groupoid'') என்பது இயற்கணித அமைப்புகளில் ஓர் அடிப்படை வகையாகும். இது மேக்மா (''magma'') எனவும் அழைக்கப்படுகிறது. ஒரு கணம் (கணிதம்) அதில் வரையறுக்கப்பட்ட ஓர் ஈருறுப்புச் செயலியும் சேர்ந்தது ஒரு குலமன் ஆகும். :M \times M \rightarrow M என்ற ஓர் ஈருறுப்புச் செயலியுடன் கூடிய கணம் (கணிதம்) M ஒரு குலமன். ஈருறுப்புச் செயலியானது அதன் வரையறைப்படி அடைவுப் பண்புடையது. குலமனில் வேறு எந்தவொரு அடிக்கோள் ஈருறுப்புச் செயலி நிறைவு செய்ய வேண்டிய அவசியமில்லை. பிரெஞ்சு கணிதவியலாளர் ''நிக்கோலசு பொர்பாக்கி'', இந்த இயற்கணித அமைப்பிற்கு ''மேக்மா'' என்று பெயரிட்டார். இதனை நார்வே கணிதவியலாளர் ''ஊய்சுடீன் ஓர்,'' ''குரூப்பாய்ட்'' என அழைத்தார். ''குரூப்பாய்ட்'' என்ற பெயர் பழமையானது என்றாலும் மேக்மாவிற்கு மாற்றுப்பெயராக இன்னமும் வழக்கத்தில் உள்ளது.